A 2011-es világbajnokságon 500 méteren 15. 1000 méteren 21., 1500 méteren 20. összetettben 19. volt. A heerenveeni 2011-es rövidpályás gyorskorcsolya Európa-bajnokságon 500 méteren ötödik, 1000 méteren 13., összetettben 19. helyezést ért el. A váltóban (Darázs, Heidum, Huszár, Keszler, Lajtos) ezüstérmet szerzett. A téli universiadén váltóban bronzérmes lett. A következő évben az Európa-Bajnokságon összetettben 14., a váltóval (Heidum, Keszler, Lajtos, Tóth Patrícia) harmadik helyezett lett. A sanghaji világbajnokságon összetettben 32. volt. 2013-ban a malmői Európa-bajnokságon a váltóban (Keszler, Lajtos, Kónya, Tóth) negyedik helyezést ért el. A debreceni világbajnokságon a váltóval (Heidum, Keszler, Lajtos, Kónya) nyolcadik volt. A novemberi olimpiai kvalifikációs versenyen a váltó tagjaként olimpiai kvótát szerzett. A decemberi universiadén bronzérmes volt a váltó versenyben. A 2014-es drezdai Európa-bajnokságon bronzérmes lett ugyanebben a számban.